CELEX: 62012CN0303
Language: et
Date: 2012-06-21 00:00:00
Title: Kohtuasi C-303/12: Eelotsusetaotlus, mille on esitanud Tribunal de première instance de Liège (Belgia) 21. juunil 2012 — Guido Imfeld, Nathalie Garcet versus Belgia riik

22.9.2012   
            
            
               ET
            
            
               Euroopa Liidu Teataja
            
            
               C 287/18
            
         Eelotsusetaotlus, mille on esitanud Tribunal de première instance de Liège (Belgia) 21. juunil 2012 — Guido Imfeld, Nathalie Garcet versus Belgia riik
   (Kohtuasi C-303/12)
   2012/C 287/33
   Kohtumenetluse keel: prantsuse
   
      Eelotsusetaotluse esitanud kohus
   
   Tribunal de première instance de Liège
   
      Põhikohtuasja pooled
   
   
      Kaebuse esitajad: Guido Imfeld, Nathalie Garcet
   
      Vastustaja: Belgia riik
   
      Eelotsuse küsimus
   
   Kas [EÜ] artikliga [39] on vastuolus see, et Belgia maksusüsteem CIR/92 artikliga 155 ja CIR/92 artikli 134 lõike 1 teise lõiguga — olenemata sellest, kas 12. märtsi 2008. aasta käskkirja nr Ci.RH.331/575.420 kohaldatakse või mitte — toob kaasa selle, et esimese kaebaja Saksamaal kutsetegevusest saadud tulu, mis on Saksamaa ja Belgia vahel sõlmitud topeltmaksustamise vältimise lepingu artikli 17 kohaselt maksuvaba, võetakse arvesse Belgia maksu arvutamisel ja see on CIR/92-s ette nähtud maksusoodustuste tegemise aluseks ning et maksusoodustusi — nagu esimese kaebaja perekondlikust olukorrast tulenev maksuvaba tulu — vähendatakse või tehakse vähendatud määras kui juhul, kui mõlema kaebaja tulu oleks saadud Belgias ja kui teine kaebaja, mitte esimene kaebaja oleks saanud suuremat tulu, samas kui Saksamaal maksustatakse esimese kaebaja kutsetegevusest saadud tulu üksi ning ta ei saa kõiki isikliku ja perekondliku olukorraga seotud maksusoodustusi, mida Saksa maksuhaldur võtab arvesse vaid osaliselt?